Publication: Magyar Közlöny
Issue: MK-1999-108 (Year: 1999, Number: 108)
Era: 1990-2004
Section: f) 2004/1995. (I. 20.) Korm. határozat Magyarországnak
Paragraph Index: 1559

1. Formai követelmények ⇒ A jogszabály elején esetleg szereplő „technikai jellegű feliratokat” (Acts, whose ..., Information, Council stb.) nem kell fordítani. ⇒ Ha alapszerződésekből származó idézetek fordulnak elő a jogszabályban, kérjük azt jelöljék meg a kísérőlapon és a file-ban is (eltérő színnel), mivel jelenleg még nincs autentikus fordítás ezekről a dokumentumokról. ⇒ Oldalszám a lap alján, középen, a második oldaltól kezdődően. ⇒ Fejléc: a fejlécben ugyanannak a hivatkozásnak kell szerepelnie, mint az eredeti jogforrásban, az EK Hivatalos Lapja szerinti módon történő megjelölésekkel: dátum, az EK Hivatalos Lapjára hivatkozás, és a száma — lásd a függeléket (ha kivételesen az Európa Tanács dokumentuma kerül fordításra, nem kell fejléc; az OJ-ban nem elérhető dokumentum megjelenési adatait megadjuk, s ennek alapján ugyanilyen fejlécet kell készíteni). ⇒ A lábjegyzetek a „lábjegyzet” paranccsal kell, hogy a fordításban szerepeljenek, a mellékelt függelék szerint lefordítva. ⇒ A szövegben előforduló grafikus elemek (pl. műszaki rajz) esetében kérjük azokat beszkennelni (600 dpi-vel) és a benne lévő szöveget ily módon átírni. Amennyiben túl nagy a file mérete a szkennelés miatt, akkor a képeket célszerű „.jpg” formátumba konvertálni. Folyamatábra készítésénél a szövegdoboz („text box”) használata javasolt. ⇒ A jogszabály típusa (rendelet, irányelv stb.) a címben csupa nagybetű, szövegben való hivatkozáskor kisbetű. A „tagállam” szót kis kezdő betűvel kell írni. ⇒ Helyesírás ellenőrzési program végigfuttatása a fordításon. ⇒ A szöveg elrendezése teljes oldalszélességű legyen akkor is, ha az eredeti anyag hasábos felosztású. ⇒ Egy jogszabályt mindig egy file tartalmazzon. A nyilvántartás miatt kerülni kell a jogszabályok több file-ba való szétosztását, illetve több jogszabály egy file-ban való tárolását. ⇒ Az oldalszámozás betűtípusa a szöveg szerinti, azaz Times New Roman CE, 12-es betűnagyság. ⇒ A szövegben szereplő táblázatok formátuma egyezzen meg az eredetivel. Minden adatsor különálló táblázati sor legyen, természetesen rejtett rácsozással, ha az eredeti formátum ezt megkívánja.

Source: https://magyarkozlony.hu/hivatalos-lapok/cff9edc909fa467b69e2a6a60498bb8c0acceda6/dokumentumok/97a331193c96b8a96ca920d849ccae08b3ac2aeb/letoltes